Intian valtameren maanjäristys 2004
Tsunami eteni monena peräkkäisenä aaltona, joista pisimpien aallonpituus oli satoja kilometrejä. Se saavutti Indonesian rannan 25 minuutin kuluttua järistyksestä, jolloin aaltojen suurimmat vyörymäkorkeudet olivat 25 metriä. Thaimaan edustalle aallot saapuivat 100 minuutin jälkeen ja Sri Lankaan ja Intian itäosiin muutamassa tunnissa. Intian rannikolla aaltojen vyörymäkorkeudet olivat 2,5–5 metriä, mutta Thaimaassa ja Sri Lankassa oli alueita, joissa aallot nousivat pariinkymmeneen metriin. Tuhovaikutukset ulottuivat yli 4 000 kilometrin päähän Afrikan itärannikolle Somaliaan, Keniaan ja Tansaniaan. Myös Chilessä mitattiin kaksi metriä korkea tsunami.
Vallenarin maanjäristys 1922
Vallenarin maanjäristys 1922 oli 8,5 momenttimagnitudin maanjäristys, joka tapahtui 04.32 UTC 11. marraskuuta 1922 Atacaman alueella Chilessä. Se aiheutti tuhoisan tsunamin, joka havaittiin Australiassa asti, ja surmasi useita satoja erityisesti Coquimbossa ja muissa Chilen rannikkokaupungeissa. Aineellisten vahinkojen suuruudeksi arvioitiin 5–25 miljoonaa dollaria.